রবিশংকর বল
রবিশংকর বল (১৯৬২ - ২০১৭) একজন প্রখ্যাত বাঙালি কথাসাহিত্যিক। আধুনিক বাংলা সাহিত্যে তার দোজখনামা উপন্যাসটি একটি অসাধারণ সংযোজন। দীর্ঘ তিরিশ বছরের সাহিত্যজীবনে তিনি ১৫টির বেশি উপন্যাস, ৫টি গল্পসংকলন, দুটি কবিতার বই রচনা করেছেন। তার পূর্বপুরুষের বাড়ি বরিশালে। তিনি তার জীবন কলকাতা শহরে কাটিয়েছেন। এছাড়াও তিনি বিখ্যাত উর্দু সাহিত্যিক সাদাত হাসান মান্টোর বাংলা অনুবাদ সংকলনের সম্পাদনা করেছেন। রবিশংকর বল পেশায় একজন সাংবাদিক ছিলেন।